turjo4nis/wikipedia-bn-dump-20250701 huggingface dataset:
নিতাই নদী

নিতাই নদী বাংলাদেশ-ভারতের একটি আন্তঃসীমান্ত নদী।  নদীটি ভারতের মেঘালয় রাজ্যের পশ্চিম গারো পাহাড় জেলা এবং দক্ষিণ গারো পাহাড় জেলা এবং বাংলাদেশের উত্তর-পূর্বাঞ্চলের ময়মনসিংহ ও নেত্রকোণা জেলার একটি নদী।

নিতাই নদীটির দৈর্ঘ্য ৩৬ কিলোমিটার, গড় প্রস্থ ৭৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নিতাই নদী নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৪৬।

অন্যান্য তথ্য
নিতাই নদীটির ঘোষগাঁও এলাকায় প্রস্থ ৯০ মিটার। নিতাই নদী অববাহিকার আয়তন ৩৮১ বর্গকিলোমিটার। এই নদীতে জোয়ার-ভাটার প্রভাব নেই এবং সাধারণত বর্ষা হলে বন্যা হয়। এই নদীর প্রবাহ বারোমাস থাকে। জানুয়ারি হতে মার্চ মাস অবধি এই প্রবাহ কমে যায়। কিন্তু বর্ষা মৌসুমে পানিপ্রবাহ বৃদ্ধি পায়। তখন প্রবাহের আনুমানিক পরিমাণ দাঁড়ায় ২৫.৫৬ ঘনমিটার/সেকেন্ড। এই নদীর তীরে ঘোষগাঁও বাজার এবং কলসিন্দুর বাজার গড়ে উঠেছে।

উৎপত্তি ও প্রবাহ
নিতাই নদী ভারতের মেঘালয় রাজ্যের পার্বত্য অঞ্চল হতে উৎপত্তি হয়ে ময়মনসিংহ জেলার ধোবাউড়া উপজেলার মধ্য দিয়ে বাংলাদেশে প্রবেশ করেছে। তারপর নেত্রকোণা জেলার দুর্গাপুর উপজেলার মধ্য দিয়ে প্রবাহিত হয়ে কংস নদীতে পতিত হয়েছে।

আরও দেখুন 
 বাংলাদেশের নদীর তালিকা
 পশ্চিমবঙ্গের নদনদীর তালিকা
 বাংলাদেশের বড় নদীসমূহ

তথ্যসূত্র

এশিয়ার আন্তর্জাতিক নদী
মেঘালয়ের নদী
ভারতের নদী
ধোবাউড়া উপজেলা
নেত্রকোণা জেলার নদী
ময়মনসিংহ জেলার নদী
দুর্গাপুর উপজেলা, নেত্রকোণা
জাত্রা (ম্যাগাজিন)

জাত্রা () হল জাকার্তা, ইন্দোনেশিয়ায় প্রকাশিত একটি সাপ্তাহিক ম্যাগাজিন। এটি দেশের প্রধান দুইটি ম্যাগাজিনের একটি। অপর ম্যাগাজিনটি হল টেম্পো।

ইতিহাস ও পরিচিতি 
১৯৯৪ সালে জাত্রা প্রতিষ্ঠিত হয়। রাজধানী জাকার্তায় এর সদর দপ্তর অবস্থিত। এটি একটি সাপ্তাহিক ম্যাগাজিন, প্রতি সপ্তাহেই রাজনীতিসহ অন্যান্য বিষয়ভিত্তিক সংবাদ উপস্থাপন করে জাত্রা।

তথ্যসূত্র

বহিঃসংযোগ 
  

১৯৯৪-এর ইন্দোনেশীয় স্থাপনা
এশীয় সংবাদমূলক ম্যাগাজিন
ইন্দোনেশীয় ম্যাগাজিন
ইন্দোনেশীয় ভাষার ম্যগাজিন
১৯৯৪-এ প্রতিষ্ঠিত ম্যাগাজিন
রাজনৈতিক ম্যাগাজিন
জাকার্তার গণমাধ্যম
সাপ্তাহিক ম্যাগাজিন
সাপ্তাহিক সংবাদ ম্যাগাজিন
হার ওয়ার্ল্ড

হার ওয়ার্ল্ড () হল সিঙ্গাপুরের একটি ইংরেজি ম্যাগাজিন যা প্রধানত পেশাজীবী নারীদের লক্ষ্য করে প্রকাশিত হয়ে থাকে। এটি মালয়েশিয়া এবং সিঙ্গাপুরে একত্রে প্রকাশিত প্রথম কোন ইংরেজি ভাষার ম্যাগাজিন। জুলাই, ১৯৬০ সাল থেকে এই ম্যাগাজিনটি প্রকাশিত হয়ে আসছে। মালয়েশিয়া ও সিঙ্গাপুর বাদে আরো ৩টি দেশে - ইন্দোনেশিয়া, থাইল্যান্ড ও ভিয়েতনামে (অক্টোবর, ২০০৮ থেকে) প্রকাশিত হয় এই ম্যাগাজিন। মালয়েশিয়ার প্রকাশিত হার ওয়ার্ল্ড ম্যাগাজিনের প্রচ্ছদ অন্যান্য দেশ থেকে ভিন্ন হয়।

ম্যাগাজিনটিতে মূলত ফ্যাশন, নারী পেশাজীবীদের মাথায় রেখে বিজ্ঞাপন, প্রশিক্ষণ বিষয়ক লেখনী, জীবনধারা, ব্যক্তিজীবন ও লক্ষ্য ইত্যাদি বিষয়ের উপর লেখা থাকে। সিঙ্গাপুর প্রেস হোল্ডিংস (এসপিএইচ) এর অঙ্গসংস্থা হিসেবে 'এসপিএইচ ম্যাগাজিনস' এই ম্যাগাজিনটি প্রকাশ করে থাকে এবং এটি সিঙ্গাপুরের সর্বাধিক বিক্রীত নারীদের ম্যাগাজিন। হার ওয়ার্ল্ডের ইন্দোনেশীয়, থাই ও ভিয়েতনামীয় সংস্করণে নিজ নিজ ভাষাতেই নিবন্ধসমূহ ছাপা হয়।

জুলাই, ২০১০ সালের হার ওয়ার্ল্ড সিঙ্গাপুর সংখ্যার, (যা ছিল বিশেষ সংগ্রাহক সংখ্যা) প্রচ্ছদে কোনো নারীমূর্তি ছিল না, ম্যাগাজিনটির অর্ধশতবর্ষের মধ্যে প্রথমবারের মত।

এর মূল প্রতিদ্বন্দ্বি ম্যাগাজিন ফিমেইল ম্যাগাজিন। এটিও এসপিএইচএম ম্যাগাজিনের মালিকানাধী এবং ১৯৭৪ সাল থেকে প্রকাশিত হয়ে আসছে। এই ম্যাগাজিনটিও মালয়েশিয়া (১৯৭৪ থেকে) এবং ইন্দোনেশিয়ায় (২০০০ থেকে) প্রকাশিত হয়।

টপ মডেল সিরিজের সাথে সম্পর্ক 
ভিয়েতনাম'স নেক্সট টপ মডেল প্রতিযোগিতার বিজয়ীকে অবশ্যই হার ওয়ার্ল্ড ইন্টারন্যাশনাল সমর্থিত হার ওয়ার্ল্ড ভিয়েতনাম-এর একটি সংখ্যার প্রচ্ছদে থাকতে পারেন।

তথ্যসূত্র

বহিঃসংযোগ 
  (সিঙ্গাপুর)
  (মালয়েশিয়া)
  (ভিয়েতনাম)

মাসিক ম্যাগাজিন
ইন্দোনেশীয় ম্যাগাজিন
মালয়েশীয় ম্যাগাজিন
সিঙ্গাপুরের ম্যাগাজিন
ভিয়েতনামীয় ম্যাগাজিন
১৯৬০-এ প্রতিষ্ঠিত ম্যাগাজিন
ইংরেজি ভাষার ম্যাগাজিন
নারীদের ম্যাগাজিন
জগ

জগ (ইংরেজি:Jug) হল একপ্রকার পানি রাখার পাত্র। এটি অনেকের সম্মানীয় বস্তুও।

গঠন
এর সরল গঠন হলো পেট মোটা এবং সরু একটি পাইপের মতো নল যা দ্বারা পানি নির্ধারিত পাত্রে ফেলা যায়।সাধারণত জগের হাতল থাকে যা দ্বারা জগটি ধরা যায়।জগ সাধারণ প্লাস্টিক,কাচ,সিরামিক ইত্যাদি থেকে তৈরী করা হয়।তবে বর্তমানে পিতল,এলুমিনিয়াম ইত্যাদি ধাতু দ্বারাও জগ তৈরী করা হয়।

ব্যবহার
জগ অনেক কাজে ব্যবহৃত হয়ঃ
তরল পদার্থ রাখতে
তরল পদার্থ মাপতে
তরল পদার্থ পান করতে
বিভিন্ন বস্তু সাজিয়ে রাখতে
হিন্দুদের পূজার সময় এটি ঠাকুর হিসেবে পূজিত হয়
অনেক ধরনের বৈজ্ঞানিক পরীক্ষা করতে ইত্যাদি
উপর্যুক্ত কাজ গুলো ছাড়াও আরও অনেক কাজে জগ ব্যবহৃত হয়।

চিত্রশালা

তথ্যসূত্র

পানপাত্র
পাত্র
হেইআন যুগ

হল জাপানের ইতিহাসের ধ্রুপদী পর্যায়ের শেষ যুগ। ৭৯৪ থেকে ১১৮৫ খ্রিষ্টাব্দ পর্যন্ত ছিল এই যুগের বিস্তৃতি। সমসাময়িক রাজধানী শহর হেইআন-কিও তথা বর্তমান কিয়োতোর নামানুসারে এই যুগের নামকরণ হয়েছে। এই সময়ে জাপানে বৌদ্ধধর্ম, তাও ধর্ম এবং অন্যান্য চীনা প্রভাব ছিল সর্বাধিক। হেইআন যুগে সম্রাটের প্রতিপত্তি ছিল প্রবল; এবং বিভিন্ন প্রকার শিল্প, বিশেষত কাব্য ও গদ্যসাহিত্যের ক্ষেত্রে জাপানে উল্লেখযোগ্য সৃষ্টি হয়। অবশ্য আপাতদৃষ্টিতে এই সময়ে সম্রাটের ক্ষমতা চূড়ান্ত বলে প্রতিপন্ন হলেও আসল ক্ষমতা ছিল অন্যতম প্রভাবশালী অভিজাত পরিবার ফুজিওয়ারা গোষ্ঠীর কুক্ষিগত। এই গোষ্ঠীর একাধিক সদস্য রাজপরিবারের সাথে বৈবাহিক সম্পর্কেও আবদ্ধ হয়েছিলেন। সমসাময়িক জাপানের একাধিক সম্রাজ্ঞী ফুজিওয়ারা বংশজাত ছিলেন। জাপানি ভাষায়  কথার অর্থ "শান্তি"।

তথ্যসূত্র

বহিঃসংযোগ

 নিউ ইয়র্ক মেট্রোপলিটন মিউজিয়াম অফ আর্টে হেইআন শিল্পকলার নমুনা
 তোকিও জাতীয় জাদুঘরে হেইআন শিল্পকলা ও ক্যালিগ্রাফি
 ব্রিটিশ মিউজিয়ামে হেইআন শিল্পকলা
< নারা যুগ | জাপানের ইতিহাস | কামাকুরা যুগ >

জাপানের ইতিহাস
৭৯৪-এ প্রতিষ্ঠিত
অনিল সরকার

অনিল সরকার (১ সেপ্টেম্বর ১৯৩৯ - ১১ ফেব্রুয়ারি ২০১৫) ছিলেন একজন ভারতীয় রাজনীতিবিদ এবং ভারতের কমিউনিস্ট পার্টি (মার্কসবাদী) এর সদস্য। তিনি প্রতাপগড় বিধানসভা কেন্দ্রের প্রতিনিধিত্বকারী ত্রিপুরা বিধানসভার নয়বার সদস্য ছিলেন।

ব্যক্তিগত জীবন 
অনিল সরকার ১৯৩৯ সালের ১ সেপ্টেম্বর অবিভক্ত বাংলার কুমিল্লা জেলার লক্ষ্মীপুর গ্রামে জন্মগ্রহণ করেন। তার আদি বাড়ি ব্রাহ্মণবাড়িয়ায়। তাঁর বাবা মহেশ চন্দ্র সরকার ছিলেন একজন মধ্যবিত্ত কৃষক। তিনি কুমিল্লা শহরের একটি স্বনামধন্য স্কুল ঈশ্বর পাঠশালায় তার স্কুল শিক্ষা শুরু করেন। ম্যাট্রিকুলেশন পাস করার পর, পঞ্চাশের দশকে তাঁর পরিবার ত্রিপুরায় চলে আসেন। সরকার একজন প্রশংসিত কবি, লেখক এবং বুদ্ধিজীবী ছিলেন। তিনি ২৪টি বই লিখেছেন এবং অসংখ্য সাহিত্য পুরস্কার পেয়েছেন। ১৯৭১ সালে, তিনি বাংলাদেশের স্বাধীনতা যুদ্ধ থেকে পালিয়ে আসা কয়েক হাজার শরণার্থীকে ত্রিপুরায় ত্রাণ ও আশ্রয় প্রদানে সহায়তা করার জন্য কৃতিত্ব লাভ করেন। তার এবং তার স্ত্রীর একটি ছেলে ছিল। 

দীর্ঘ অসুস্থতার পর ১১ ফেব্রুয়ারি ২০১৫ তারিখে সরকার মারা যান।

রাজনৈতিক পেশা 
সরকার পশ্চিমবঙ্গের কলকাতা বিশ্ববিদ্যালয় থেকে বাংলা ভাষায় স্নাতকোত্তর সম্পন্ন করেন। ১৯৫৬ সালে তিনি ভারতের কমিউনিস্ট পার্টিতে যোগদান করেন এবং পরে ১৯৬৪ সালে, যখন ভারতের কমিউনিস্ট পার্টি (মার্কসবাদী) প্রতিষ্ঠিত হয়, তিনি সিপিআই(এম) এ যোগ দেন।

একজন কট্টর কমিউনিস্ট, সরকার ১৯৭২ সালে ভারতের কমিউনিস্ট পার্টি (মার্কসবাদী) টিকিটে তেলিয়ামুরা (বিধানসভা কেন্দ্র) থেকে ত্রিপুরা বিধানসভায় প্রথম নির্বাচিত হন এবং প্রায় ১৬০০ ভোটে তার প্রতিপক্ষ বীর চন্দ্র বর্মণকে পরাজিত করেন। ১৯৭৭ সালের পরবর্তী বিধানসভা নির্বাচনে সরকার তার নির্বাচনী এলাকাকে প্রতাপগড় (বিধানসভা কেন্দ্র) এ পরিবর্তন করেন এবং ভারতীয় জাতীয় কংগ্রেস প্রার্থী মধুসূদন দাসের বিরুদ্ধে প্রায় ৭৫০০ ভোটে জয়লাভ করেন।

১৯৮৩ সালের পরবর্তী নির্বাচনে সরকার আবারও ভারতীয় জাতীয় কংগ্রেসের মধুসূদন দাসকে প্রায় ৫০০০ ভোটে পরাজিত করেন‌ ১৯৮৮ সালের বিধানসভা নির্বাচনে, সরকার ভারতীয় জাতীয় কংগ্রেসের মধুসূদন দাসের বিরুদ্ধে লড়াই করেন, যাকে তিনি ১৯৭৭ এবং ১৯৮৩ সালের নির্বাচনে পরাজিত করেছিলেন। ফলাফল একই ছিল এবং সরকার প্রায় ২৫০০ ভোটের ব্যবধানে জয়ী হন। এই জয় তাকে চতুর্থবারের মতো ত্রিপুরার নিম্নকক্ষে পাঠায়। ১৯৯৩ সালের বিধানসভা নির্বাচন হওয়ার সময়, সরকার ইতিমধ্যেই চার-মেয়াদী বিধায়ক ছিলেন এবং কংগ্রেসের মধুসূদন দাসকে প্রায় ৭০০০ ভোটে পরাজিত করেছিলেন।

১৯৯৮, ২০০৩ এবং ২০০৮ সালের ত্রিপুরা বিধানসভা নির্বাচনে, সরকার ভারতীয় জাতীয় কংগ্রেসের নারায়ণ দাস এবং বিমল চন্দ্র বর্মণকে পরাজিত করে আসনটি দখল করেন। ২০১৩ সালের নির্বাচন ছিল তার শেষ; তিনি ভারতীয় জাতীয় কংগ্রেসের রঞ্জিত কুমার দাসকে প্রায় ২০০০ ভোটের ব্যবধানে পরাজিত করেন।

তথ্যসূত্র 

১৯৩৯-এ জন্ম
পূর্ববঙ্গে জন্ম
২০১৫-এ মৃত্যু
কুমিল্লা জেলার ব্যক্তি
ত্রিপুরা বিধানসভার সদস্য ২০১৩-২০১৮
ত্রিপুরা বিধানসভার সদস্য ২০০৮-২০১৩
ত্রিপুরা বিধানসভার সদস্য ২০০৩-২০০৮
ত্রিপুরা বিধানসভার সদস্য ১৯৯৮-২০০৩
ত্রিপুরা বিধানসভার সদস্য ১৯৯৩-১৯৯৮
ত্রিপুরা বিধানসভার সদস্য ১৯৮৮-১৯৯৩
ত্রিপুরা বিধানসভার সদস্য ১৯৮৩-১৯৮৮
ত্রিপুরা বিধানসভার সদস্য ১৯৭৭-১৯৮৩
ত্রিপুরা বিধানসভার সদস্য ১৯৭২-১৯৭৭
ত্রিপুরার ভারতের কমিউনিস্ট পার্টি (মার্ক্সবাদী) এর রাজনীতিবিদ
মোজা

মোজা () হল এক ধরনের পায়ে পরিহিত কাপড়।এটি জুতার ভেতরে বা খালি পায়ে পরা হয়।

গঠন
এটি মূলত কাপড়ের তৈরী।মোজার উপরিভাগ এবং ভেতরের ভাগ দেখতে হুবহু বুট জুতার মতো।কিন্তু জুতা আর মোজার মধ্যে পার্থক্য হল মোজা কাপড়ের তৈরী কিন্তু জুতা কাপড়ের তৈরী নয়।

ব্যবহার
এটি সাধারণত কোথাও বেড়াতে যেতে বা কোনো বিশেষ জায়গায় যেতে পরিধান করা হয়।এটি পায়ের সৌন্দর্য বৃদ্ধি করে আবার পা কে শীত থেকে বাঁচায়।অনেকে এটি পরে ফুটবল বা দৌড়াতে হয় এমন খেলা খেলে থাকেন।এটি পা কে বিভিন্ন ধূলাবালি থেকে রক্ষা করে এবং পা কে সুন্দর রাখে।অনেকে পায়ে ব্যান্ডেজ ধরে রাখতে মোজা ব্যবহার করেন। ইসলাম ধর্মে মোজার উপর মাসেহ করা জায়েজ। কেননা মোজাও এক প্রকারের ঔষধ।

তথ্যসূত্র

বহিঃসংযোগ 

 মোজার জাদুঘর, ঐতিহাসিক মোজা মোজার জাদুঘর

 
পাদুকা আনুষঙ্গিক
হোসিয়ারি
পোশাকের ইতিহাস
শীতের পোশাক
দেওনাই-চাড়ালকাটা-যমুনেশ্বরী নদী

দেওনাই নদী বা চাড়ালকাটা নদী বা যমুনেশ্বরী নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের নীলফামারী ও রংপুর জেলার মধ্য দিয়ে প্রবাহিত হয়। নদীটির দৈর্ঘ্য ১১৬ কিলোমিটার, গড় প্রস্থ ৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক দেওনাই-চাড়ালকাটা-যমুনেশ্বরী নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৫৭। যমুনেশ্বরী নদী অববাহিকার আয়তন ৭০০ বর্গকিলোমিটার। প্রাচীন বরেন্দ্রভূমির এই অঞ্চল ফসল ও ফলমূল উৎপাদনে বহুকাল বিখ্যাত। এই নদীতে কোনো সেচ প্রকল্প নেই। যমুনেশ্বরী নদীতে জোয়ার-ভাটার প্রভাব নেই এবং সাধারণত বর্ষা হলে বন্যা হয়।

প্রবাহ
দেওনাই-চাড়ালকাটা-যমুনেশ্বরী নদীটি নীলফামারী জেলার ডোমার উপজেলার কেটকিবাড়ি ইউনিয়ন এলাকার বিলাঞ্চল হতে উৎপত্তি লাভ করেছে। অতঃপর এই নদীর জলধারা ডোমার, জলঢাকা, কিশোরগঞ্জ, বদরগঞ্জ, মিঠাপুকুর ও তারাগঞ্জ অতিক্রম করে দিনাজপুর জেলার নবাবগঞ্জ উপজেলার মিলানপুর ইউনিয়ন পর্যন্ত প্রবাহিত হয়ে করতোয়া (নীলফামারী) নদীতে নিপতিত হয়েছে।

উৎপত্তি 
অতীতে যমুনেশ্বরী নদী ভারতের পশ্চিমবঙ্গ রাজ্যের জলপাইগুড়ি জেলা হতে উৎপত্তি হয়ে নীলফামারী জেলার মধ্য দিয়ে বাংলাদেশে প্রবেশ করতো। তারপর রংপুর এবং দিনাজপুর জেলা এর গতিপথে পড়েছে।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ
 পশ্চিমবঙ্গের নদীর তালিকা

তথ্যসূত্র

এশিয়ার আন্তর্জাতিক নদী
পশ্চিমবঙ্গের নদী
রংপুর জেলার নদী
দিনাজপুর জেলার নদী
নীলফামারী জেলার নদী
নবাবগঞ্জ উপজেলা, দিনাজপুর
বাংলাদেশ সেনাবাহিনীর সরঞ্জামের তালিকা

সমরে আমরা, শান্তিতে আমরা, সর্বত্র আমরা দেশের তরে এই মূলমন্ত্রে দীক্ষিত বাংলাদেশ সেনাবাহিনীর প্রতিটি সদস্য দেশের স্বাধীনতা এবং সার্বভৌমত্ব রক্ষার পবিত্র দায়িত্ব পালনে যেসকল সমরাস্ত্র ব্যবহার করেন তার একটি তালিকা। বিভিন্ন ধরনের ক্ষুদ্রাস্ত্র, ক্ষেপণাস্ত্র, আর্টিলারি, সহায়ক যানবাহন, নৌযান ও আকাশযান এর অন্তর্ভুক্ত।

সামরিক পোশাক এবং বেতার সরঞ্জামাদি

পোশাক-পরিচ্ছদ এবং প্রতিরক্ষামূলক সরঞ্জামাদি

বেতার এবং তড়িৎ যোগাযোগ সরঞ্জামাদি

স্বয়ংক্রিয় এবং আধা স্বয়ংক্রিয় অস্ত্র সমূহ

ক্ষুদ্রাস্ত্র

স্বয়ংক্রিয় অস্ত্র

মর্টার ব্যবস্থা

ট্যাংক বিধ্বংসী অস্ত্র

সাঁজোয়া বহর

ট্যাংক

সাঁজোয়া যান

গোলন্দাজ বহর

বহুমুখী ক্ষেপণাস্ত্র উৎক্ষেপণ ব্যবস্থা

গোলন্দাজ কামান

এয়ার ডিফেন্স আর্টিলারি বহর

আকাশ প্রতিরক্ষা ব্যবস্থা  	

হেলিকপ্টার টেবিল:

বিমান টেবিল :

Jane's World Air Forces 2023 (subscription-based reference)
https://www.army.mil.bd
 "Bangladesh Army Aviation Receives New Helicopters", The Daily Star, ২০২৩

লোকেটিং আর্টিলারি বহর

রাডার ও ফায়ার নিয়ন্ত্রণ ব্যবস্থা

ইলেকট্রনিক যুদ্ধব্যবস্থা

আর্মি এভিয়েশন গ্রুপ

নৌযান

সহায়ক যানবাহন সমূহ

সহায়ক যানবাহন

মোবাইল ফিল্ড বেকারি সিস্টেম

প্রকৌশল সরঞ্জামাদি

তথ্যসূত্র

বহিঃসংযোগ 
 বাংলাদেশ সেনাবাহিনীর অফিসিয়াল ওয়েবসাইট 
 বাংলাদেশ সমরাস্ত্র কারখানা
 বাংলাদেশ মেশিন টুলস ফ্যাক্টরী

বাংলাদেশের সামরিক সরঞ্জাম
অস্ত্র তালিকা
বাংলাদেশ সেনাবাহিনী
বাংলাদেশ সামরিক সম্পর্কিত তালিকা
দেবব্রত মুখার্জী

দেবব্রত মুখার্জী  একজন ভারতীয় বাঙ্গালি পর্বতারোহী। তিনি এভারেস্ট পর্বতশৃঙ্গ নর্থ কল দিয়ে আরোহণকারী প্রথম অসামরিক ভারতীয় বাঙ্গালি।

পর্বতারোহনের প্রশিক্ষণ 

 বেসিক মাউন্টেনিয়ারিং কোর্স হিমালয়ান মাউন্টেনিয়ারিং ইনস্টিটিউট, দার্জিলিং থেকে ১৯৮৫ সালে।
 অ্যাডভান্স মাউন্টেনিয়ারিং কোর্স নেহেরু ইন্সটিউট অফ মাউন্টেনিয়ারিং , উত্তরকাশী থেকে ১৯৮৮ সালে।
 উন্টার অ্যালপাইন কোর্স (ইন্ডিয়ান মাউন্টেনিয়ারিং ফাউন্ডেশন) অটল বিহারী বাজপেয়ী ইন্সটিউট অফ মাউন্টেনিয়ারিং এন্ড অ্যালায়েড স্পোর্টস , মানালী থেকে ১৯৮৮ সালে।
 স্পোর্টস ক্লাইম্বিং জাজ'স কোর্স (ইন্ডিয়ান মাউন্টেনিয়ারিং ফাউন্ডেশন) হিমালয়ান মাউন্টেনিয়ারিং ইনস্টিটিউট, দার্জিলিং থেকে ২০০৫ সালে।
 স্পোর্টস ক্লাইম্বিং জাজ'স কোর্স (রিফ্রেশার) ইন্ডিয়ান মাউন্টেনিয়ারিং ফাউন্ডেশন থেকে ২০০৯ সালে
 ইন্টারন্যাশনাল ক্লাইম্বিং এন্ড মাউন্টেনিয়ারিং ফেডারেশন অ্যা্পাইন গাইড (সামার) ট্রেনার'স কোর্স ইন্ডিয়ান মাউন্টেনিয়ারিং ফাউন্ডেশন-নেহেরু ইন্সটিউট অফ মাউন্টেনিয়ারিং থেকে ২০১২ সালে
 স্পোর্টস ক্লাইম্বিং জাজ'স কোর্স ফ্যাকাল্টি হিসাবে ইন্ডিয়ান মাউন্টেনিয়ারিং ফাউন্ডেশন থেকে ২০১২ সালে
 স্পোর্টস ক্লাইম্বিং জাজ'স (রিফ্রেশার) কোর্স ইন্ডিয়ান মাউন্টেনিয়ারিং ফাউন্ডেশন থেকে ২০১৩ সালে

বিভিন্ন পর্বতারোহনে সাফল্য

মাউন্ট এভারেস্টের চূড়ায়

দেবব্রত মুখার্জী ২০১৪ সালের মে মাসের ২৫ তারিখে বিপ্লব বৈদ্য সহ নর্থ কল এবং এনই রিজ ধরে আরোহণ করেন এবং  সকাল ৮:৪৮ নাগাদ মাউন্ট এভারেস্টের চূড়ায় পা রাখেন। তিনি এই অভিযানের দলনেতা ছিলেন।

স্পোর্ট ক্লাইম্বিং এ জাতীয়স্তরে বিচারক

উল্লেখযোগ্য ট্রেকিং অভিযান 

 প্রথম পানপাতিয়া হিমবাহ অতিক্রম করেন ২০০৭ সালে।
 কেদারনাথ থেকে বদ্রীনাথ পর্যন্ত একটি নতুন ট্রেকিং রাস্তা খুঁজে বের করেন ২০০৯ সালে। এই পথটি খুঁজে পেতে তিনি গন্ধারপঙ্গি জঙ্গল, পানপাতিয়া এবং সতোপন্থ হিমবাহ অতিক্রম করেন।
 বদ্রীনাথ থেকে গঙ্গোত্রী যাওয়ার পথে চৌখাম্বা কল অতিক্রম করেন ২০১৩ সালে একটি নতুন রাস্তা দিয়ে।

গ্রন্থতালিকা এবং ভ্রমণ কাহিনীসমূহ 

 প্রবাদ পথে পানপাতিয়া
 Natur i Sydasien (সুইডিশ ভাষাতে লেখা) 
 Bhagirathi-III North Ridge Expedition-2015-First Indian Ascent

পুরস্কার 

 জগদীশ নানাবতী পুরস্কার হিমালয়ান ক্লাব এর পক্ষ থেকে (২০১৩ সাল)

চিত্রশালা

আরো দেখুন 

 বসন্ত সিংহ রায়
 দেবাশিস বিশ্বাস
 দীপঙ্কর ঘোষ
 রাজীব ভট্টাচার্য
 উজ্জ্বল রায়
 দেবদাস নন্দী

তথ্যসূত্র

বহিঃসংযোগ

ভারতীয় পর্বতারোহী
এভারেস্ট জয়ী
ভারতীয় এভারেস্ট জয়ী
বাঙালি পর্বতারোহী
বাঙালি মাউন্ট এভারেস্ট আরোহণকারী
বাঙালি ক্রীড়াবিদ
১৯৬২-এ জন্ম
জীবিত ব্যক্তি
ইউরো অঞ্চল

ইউরো অঞ্চল ()(অফিসিয়ালভাবে ইউরো অঞ্চল বলা হয়) হল সাতাশ ইউরোপীয় ইউনিয়নের (ইইউ) সদস্য রাষ্ট্রের মধ্যে বিশ সদস্য রাষ্ট্রের একটি মুদ্রা ইউনিয়ন যা তাদের প্রচলিত মুদ্রা এবং একমাত্র বৈধ টেন্ডার হিসাবে ইউরো (€) গ্রহণ করেছে।
ইউরোপীয় ইউনিয়নের অন্য নয়টি সদস্য রাষ্ট্রসমূহ তাদের নিজস্ব জাতীয় মুদ্রায় ব্যবহার করছে।

ইউরো অঞ্চলের অস্ট্রিয়া, বেলজিয়াম, ক্রোয়েশিয়া, সাইপ্রাস, এস্তোনিয়া, ফিনল্যান্ড, ফ্রান্স, জার্মানি, গ্রিস, আয়ারল্যান্ড, ইতালি, লাতভিয়া, লিথুয়ানিয়া, লুক্সেমবুর্গ, মাল্টা, নেদারল্যান্ড, পর্তুগাল, স্লোভাকিয়া, স্লোভেনিয়া এবং স্পেন নিয়ে গঠিত। অন্য ইইউ রাষ্ট্রসমূহ (ডেনমার্ক ও যুক্তরাজ্য ছাড়া) কোন বিষয় আলোচনা করতে তারা যোগদান করতে বাধ্য। কোন রাষ্ট্রকে বাদ দেওয়া বা বহিষ্কৃত করার কোন বিধান নেই। অ্যান্ডোরা, মোনাকো, সান মারিনো, এবং ভ্যাটিকান সিটি তাদের সরকারি মুদ্রা হিসেবে ইউরো ব্যবহার এবং তাদের নিজস্ব কয়েন ইস্যু করতে ইউরোপীয় ইউনিয়নের সাথে আনুষ্ঠানিক চুক্তি রয়েছে। কসোভো ও মন্টিনিগ্রো একতরফাভাবে ইউরো গ্রহণ করেছে, কিন্তু এই দেশসমূহ সরকারিভাবে ইউরো অঞ্চলের অংশ না এবং ইউরোপীয় কেন্দ্রীয় ব্যাংক (ইসিবি) অথবা ইউরোগ্রুপে প্রতিনিধিত্ব করে না।

ইসিবি, একজন সভাপতি এবং জাতীয় কেন্দ্রীয় ব্যাংকের নেতৃবৃন্দের একটি বোর্ড দ্বারা পরিচালিত, জোন মুদ্রানীতি নির্ধারণ করে। ইসিবি-এর প্রধান কাজ হল মুদ্রাস্ফীতি নিয়ন্ত্রণে রাখা। যদিও মুদ্রা ইউনিয়নের জন্য শাসন বা রাজস্ব নীতি কোন সাধারণ প্রতিনিধিত্ব নেই, কিন্তু কিছু সহযোগিতা ইউরোগ্রুপ মাধ্যমে সঞ্চালিত হয়, যা ইউরো অঞ্চল এবং ইউরো সংক্রান্ত রাজনৈতিক সিদ্ধান্ত নেয়। ইউরোগ্রুপ ইউরো অঞ্চলের রাষ্ট্রসমূহের অর্থমন্ত্রীদের নিয়ে গঠিত হচ্ছে, কিন্তু জরুরি অবস্থায়, জাতীয় নেতৃবৃন্দ ইউরোগ্রুপ গঠন করে।

২০০৭-০৮ সালের আর্থিক সঙ্কট থেকে, ইউরো অঞ্চল অর্থনৈতিক সংস্কারের প্রণয়নের বিনিময় সদস্য রাষ্ট্রসমূহকে জরুরি ঋণ মঞ্জুরের জন্য ব্যবস্থা করেছে। ইউরো অঞ্চল এছাড়াও কিছু সীমিত আর্থিক একীকরণ প্রণয়ন করা হয়েছে, উদাহরণস্বরূপ, একে অপরের জাতীয় বাজেটের সম্মিলিত পর্যালোচনা করা। ২০১৫ সালে, ইউরো অঞ্চল উনিশটি সদস্য রাষ্ট্র সমান্নয়ে গঠিত যার আয়তন ২.৫০০.০০০ বর্গ কিলোমিটার
(প্রায় আর্জেন্টিনার মত একটি রাষ্ট্র) এবং এর জনসংখ্যা ৩৩৮ মিলিয়নের বেশি (প্রায় মার্কিন যুক্তরাষ্ট্র মত)।

সদস্য রাষ্ট্রসমূহ 
১৯৯৮ সালে এগারোটি ইউরোপীয় ইউনিয়নের সদস্য রাষ্ট্রসমূহ ইউরো সমস্বভাব মানদণ্ড ছিল এবং ইউরো অঞ্চল ১লা জানুয়ারি, ১৯৯৯ সালে ইউরো (জাতীয় মুদ্রার পাশাপাশি) আনুষ্ঠানিক উদ্বোধন সাথে অস্তিত্ব লাভ করে। গ্রিস ২০০০ সালে যোগ্যতা অর্জন করে এবং প্রকৃত নোটসমূহ ও কয়েনসমূহ ১লা জানুয়ারি, ২০০২ সালে সব জাতীয় মুদ্রায় প্রতিস্থাপন প্রবর্তন করার আগে ১লা জানুয়ারি, ২০০১ সালে গ্রহণ করা হয়েছে। ২০০৭ এবং ২০১৫ সালের মধ্যে, সাত নতুন রাষ্ট্রসমূহ ইউরো অঞ্চলে ঢুকে।

তথ্যসূত্র

বহিঃসংযোগ 

 ইউরো অঞ্চল অফিসিয়াল প্রবেশদ্বার
 ইউরোপীয় কেন্দ্রীয় ব্যাংক
 ইউরোপীয় কমিশন – অর্থনৈতিক ও আর্থিক বিষয়ক – ইউরো অঞ্চল

 
বহু-গতি ইউরোপ
আন্তর্জাতিক সংস্থা অনুযায়ী রাষ্ট্র
মুদ্রার প্রতীক

মুদ্রার প্রতীক বা মুদ্রা চিহ্ন হল বিশেষত অর্থের পরিমাণ প্রসঙ্গে, একটি মুদ্রার নামের জন্য একটি সংক্ষিপ্ত শৈল্পিক চিহ্ন বা প্রতীক।

বর্তমানে ব্যবহৃত মুদ্রা প্রতীক তালিকা

তথ্যসূত্র

আরো দেখুন
মুদ্রা
মুদ্রার তালিকা

মুদ্রা
মুদ্রা চিহ্ন
কামাকুরা যুগ

হল জাপানের ইতিহাসে কামাকুরা শোগুনতন্ত্রের শাসনকাল। ১১৯২ খ্রিঃ কামাকুরায় প্রথম শোগুন মিনামোতো নো য়োরিতোমোর নেতৃত্বে এর আনুষ্ঠানিক সূচনা হয়। যোদ্ধা জাতি সামুরাইদের উত্থান এবং জাপানে সামন্ততন্ত্রের প্রতিষ্ঠার জন্য এই যুগ স্মরণীয়।

১৩৩৩ খ্রিঃ কামাকুরা শোগুনতন্ত্রের বিলোপ এবং সম্রাট গো-দাইগোর নেতৃত্বে আশিকাগা তাকাউজি, নিত্তা য়োশিসাদা ও কুসুনোগি মাসাশিগের চেষ্টায় সম্রাটের প্রত্যক্ষ শাসনের ক্ষণস্থায়ী পুনর্গঠনের মাধ্যমে কামাকুরা যুগ শেষ হয়।

জাপানের ইতিহাস
ব্রোমভ

ব্রোমভ চেক প্রজাতন্ত্র  এর দক্ষিণ মোরাভিয়ান-অঞ্চলের ব্রুনো-দেশ জেলার একটি গ্রাম ও পৌরসভা (obec)।

ব্রোমভ পৌরসভার আয়তন  , এবং জনসংখ্যা ২৪০ জন  (২০০৬ সালের ৩ জুলাই এর হিসাব অনুযায়ী)।

ব্রুনোর উত্তর-পশ্চিমে  এবং পেরাগুয়ের দক্ষিণ-পূর্বদিকের  অঞ্চল নিয়ে ব্রোমভের অবস্থান।

তথ্যসূত্র 

Czech Statistical Office: Municipalities of Brno-Country District
নেপিডো

নেপিডো (; ) দক্ষিণ-পূর্ব এশিয়ার রাষ্ট্র মিয়ানমারের রাজধানী শহর। "নেপিডো" শব্দের অর্থ "রাজাদের আবাসভূমি"। ২১শ শতকের শুরুর দিকে মিয়ানমারের কেন্দ্রীয় সমভূমি অঞ্চলে দেশের নতুন প্রশাসনিক কেন্দ্র হিসেবে শহরটিকে প্রতিষ্ঠা ও নির্মাণ করা হয়।
৬ নভেম্বর ২০০৫ সালে ইয়াঙ্গুনের পরিবর্তে নেপিডোকে মিয়ানমারের প্রশাসনিক রাজধানী স্থাপন করা হয়। ২০০৬ সালের ২৭ মার্চ এর আনুষ্ঠানিক নাম ঘোষণা করা হয়।

ইতিহাস
২০০২ সালে পিনমানা শহরের কাছে, দেশের প্রাক্তন রাজধানী রেঙ্গুন বা ইয়াঙ্গুন থেকে ৩২০ কিলোমিটার উত্তরে নেপিডো শহরের নির্মাণকাজ শুরু হয়। মিয়ানমার সরকার ২০০৫ সালে প্রথমে পিনমানা শহরে, পরে নেপিডো শহরে তার প্রধান কার্যালয়গুলি সরিয়ে নেয়। ২০০৬ সালের মার্চ মাসে নেপিডোকে মিয়ানমারের রাজধানীর মর্যাদা দেওয়া হয়। শুরুর দিকে নেপিডোতে শুধু কিছু সরকারি ভবন, বিলাসবহুল হোটেল, অ্যাপার্টমেন্ট ভবন ও একটি বিমানবন্দর ছাড়া আর তেমন কিছুই ছিল না। এখানে মূলত সরকারি কর্মচারীরা বাস করতেন। তাদের পরিবার অবশ্য রেঙ্গুনেই বাস করত, কেননা নেপিডোতে বিপণী বিতান, রেস্তোরাঁ ও অন্যান্য সেবা তেমন সুলভ ছিল না। তবে শহরে সার্বক্ষণিক অব্যাহতভাবে বিদ্যুৎসেবা পাওয়া যায়, যা মিয়ানমারের অন্য শহরের জন্য বিরল। নেপিডোর বিমানবন্দরটি মূলত সামরিক বাহিনীদের সদস্যদের পরিবহনের কাজেই ব্যবহৃত হয়। শহরটি রেঙ্গুন থেকে সড়কপথে ও রেলপথে (পিনমানা হয়ে) সংযুক্ত। ২০১২ সালে শহরটির নির্মাণকাজ সমাপ্ত হয়।

নেপিডো শহরটি সম্পূর্ণরূপে পূর্বপরিকল্পিত একটি শহর, অনেকটা অস্ট্রেলিয়ার রাজধানী ক্যানবেরা ও ব্রাজিলের রাজধানী ব্রাসিলিয়া শহর দুইটির মত। এটি নেপিডো কেন্দ্রশাসিত অঞ্চল (Naypyidaw Union Territory) নামক একটি স্বতন্ত্র প্রশাসনিক বিভাগে অবস্থিত। এখানে প্রায় ১০ লক্ষ লোকের বাস। প্রায় ৭ হাজার বর্গকিলোমিটার আয়তনের এই নগরীটি বিশাল, এমনকি আকারে এটি যুক্তরাজ্যের রাজধানী লন্ডন শহরেরও চার গুণ বড়, কিন্তু এর জনঘনত্ব খুবই কম (প্রতি বর্গকিলোমিটারে মাত্র ১৩১ জন)।

নগর পরিষেবা

নেপিডোতে মিয়ানমারের সরকারের কার্যালয়সমূহ, আইনসভা, সর্বোচ্চ আদালত, রাষ্ট্রপতির প্রাসাদ, মিয়ানমারের মন্ত্রীসভার সরকারি বাসভবন, মিমিয়ানমারের মন্ত্রণালয়সমূহের সদর দফতর ও মিয়ানমারের সেনাবাহিনীর প্রধান কার্যালয় অবস্থিত। উপ্পাসান্তি প্যাগোডা বা শান্তি প্যাগোডা শহরটির একটি দর্শনীয় স্থান।

পরিবহন
নেপিডো আন্তর্জাতিক বিমানবন্দর শহরের প্রধান বিমানবন্দর।

টীকা

তথ্যসূত্র 

মিয়ানমার
এশিয়ার রাজধানী
পরিকল্পিত রাজধানী
মান্দালয় অঞ্চলের জনবহুল স্থান
২০০৫ সালে প্রতিষ্ঠিত জনবহুল স্থান
২০০৫-এ প্রতিষ্ঠিত জনবহুল স্থান
জন এ্যালজিও

জন এ্যালজিও ()(জন্মঃ ১৯৩০ সালে) হলেন অবসর প্রাপ্ত জর্জিয়া বিশ্ববিদ্যালয়ের একজন  ইংরেজির অধ্যাপক। তিনি একজন দার্শনিক এবং মুক্ত চিন্তাবিদ। তিনি আদিয়ার দার্শনিক সমাজের সহ-সভাপতি হিসেবে কাজ করেছেন। জন এ্যালজিও, ১৯৩০ সালের, ১২ই নভেম্বর যুক্তরাষ্ট্রের মিসৌরির লুইস শহড়ে জন্ম গ্রহণ করেন এবং ফ্লোরিডা বিশ্ববিদ্যালয়ে পড়াশুনা করেন। তিনি সেনাবাহিনীতে যোগাদান করেন এবং কোরীয় যুদ্ধে তিনি সেনা প্রধান হিসেবে কাজ করেন। এছাড়াও তিনি আমেরিকার দার্শনিক সমাজের সভাপতির ভূমিকা পালন করেন। তার কৃত কাজের জন্য যুক্তরাষ্ট্র তাকে ড্যা গুগ্যানহেইম ফেলোশিপ ফর হিউমেনিটিস সম্মাননা প্রদান করে।

তথ্যসূত্র

১৯৩০-এ জন্ম
গুগেনহাইম গবেষণা বৃত্তিধারী
আমেরিকান থিওসফিস্ট
২০১৯-এ মৃত্যু
মার্কিন ভাষাবিজ্ঞানী
ফ্লোরিডা বিশ্ববিদ্যালয়ের প্রাক্তন শিক্ষার্থী
জর্জিয়া বিশ্ববিদ্যালয়ের শিক্ষক
ফ্লোরিডা বিশ্ববিদ্যালয়ের শিক্ষক
ভারমন্ট রুট ১২৯

ভারমন্ট রুট ১২৯ বা ভারমন্ট রাস্তা ১২৯ হল যুক্তরাষ্ট্রের ভারমন্ট রাজ্যের মধ্যে অবস্থিত আইল লা মোটে এবং আলবার্গ এর মধ্যে সংযোগকারী একটি -এর ছোট রাস্তা। রাস্তাটি উত্তর দিকের সদর আইল লা মোটের কেন্দ্র, উত্তরে সদর থেকে শুরু করে আলবার্গের ইউএস রুট ২ এর সাথে সংযোগ স্থাপন করে শেষ হয়েছে। এটি ১৯২৬ সালে ভারমন্ট রুট এফ-২ নাম নিয়ে আবির্ভূত হয় এবং পরবর্তীতে সাজির একটি খেয়ার নামে নামকরণ করা হয়। রুট এফ-২ থেকে বর্তমান নাম ভিটি ১২৯ নামটি অনুসরণ করা হয়, যেটি অবশ্য ১৯৪৭ সালে পুণঃনামকরণ করা হয়।

রাস্তাটির বিবরণ

প্রধান নগরীর একটি অংশ হিসেবে ভিটি ১২৯ রাস্তাটি উত্তরে বাক নিয়ে প্রাথমিকভাবে বিদ্যালয় এবং আইল লা মোটের স্ট্রেট গির্জার একটি কেন্দ্র থেকে এর শুরু হয়েছে। মহাসড়কটির প্রধান নগরীর অংশ হিসেবে পরিচালিত হচ্ছে এবং প্রধান রাস্তা হিসেবে যদিও এখনও পর্যন্ত নিবন্ধিত করা হয়নি। এরপর রাস্তাটি আলবার্গের আইল লা মোটের একটি সেতু ত্যাগ করার পর পূর্বে উত্তরমুখী হয়ে শ্রাইন রোড (টাউন হাইওয়ে-২) এর সাথে সংযোগ স্থাপন করেছে। হাইওয়েটি পূর্বদিকে ঘুরে স্থানীয় রাস্তার সাথে মিলিত হয়েছে এবং দক্ষিণ আলবার্গ গল্ফ লিংককে অতিক্রম করেছে। এরপর ভিটি ১২৯ দক্ষিণমুখী লা মোটে প্যাসেজের দক্ষিণ সরেজ প্যারেলাইংয়ের (লেক চ্যামপ্লেইন-এর একটি অংশ) দিকে অগ্রগামী হয়ে, পূর্ব প্রান্তে বক্ররেখা নিয়ে ভিটি ১২৯ এর কাছাকাছি একটি হাইওয়ের ছোট সংযোজিত অংশের সাথে সংযুক্ত হয়েছে; যেটি অবশ্য দ্রুততার সাথে পথটির অবস্থান শেষ হয়। রাস্তাটি সংযোগকারী স্থান ছেড়ে পূর্বদিকে অবস্থান নিয়ে ইএস ২ এর দিকে এগোয়, যার ফলে সত্বর দক্ষিণ আলবার্গে অন্যান্য সংযোগকারী সরেজ-এর উপর অবস্থানকারী ইউএস ২ একটি সংযোগে গিয়ে শেষ হয়।

ইতিহাস
ভারমন্ট ১২৯ এর মূল দৈর্ঘ্য ১৯২৬ সালে ভিটি এফ-২ নামে নির্ধারণ করা হয়েছিল। ভিটি এফ-২ এর ধারণা মূলত নিউ ইয়র্ক চেরির লেক চ্যামপ্লেইন মধ্যে একটি খেয়ার নাম থেকে থেকে নেওয়া হয়েছিল। চ্যামপ্লেইন লেকের এফএক্স সিরিজের অন্যান্য রাস্তা ১৯৪০, ১৯৫০ এবং ১৯৬০ সালে নতুন নামে পরিবর্তন করা হয়েছিল। ভিটি এফ-২ রুটটি ১৯৪৭ সালে ভিটি ১২৯ নামে পুনঃনামকরণ করা হয়। ১৯৫৯ এবং ২০০৮ সালের দিকে ভিটি ১২৯ লা মোটের স্কুল স্ট্রিট থেকে বাদ দেওয়া হয়েছিল।

প্রধান ছেদক

টীকা

তথ্যসূত্র

বহিঃসংযোগ

 ভারমন্ট রুট ১২৯ এর টামিনী